hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu fi hbs_lat hu hu hu nds en hu nds en hu nds hu hu hu hu hu hu hu ms hu hu ast hu
Levél a Nemzeti Emlékhely és Kegyeleti Bizottsághoz | Somogy.hu
A honlap teljes felülete akadálymentes
Tisztelt Nemzeti Emlékhely és Kegyeleti Bizottság!
1998. ősszén magánszemélyek és szervezetek kezdeményezésére a Somogyért Egyesület, a Kaposvárért Közalapítvány, a Városszépítő Egyesület, a Római Katolikus Püspökség és a Somogy Megyei Temetkezési Szolgáltató KFT. létrehozta a Mártírok és Hősök Alapítványt. Később az alapítványhoz csatlakozott Kaposvár Megyei Jogú Város és Somogy megye képviselőtestülete is, amelynek eredményeként a bíróság közalapítványként és közhasznú szervezetként jegyezte be a szervezetet. A közalapítvány célkitűzései között szerepel Somogy megye temetőiben lévő katonasírok ápolása, felújítása, a megyében levő katona emlékművek, emlékhelyek gondozása, valamint Kaposváron, a Hősök Temploma előtti területen méltó emlékmű állítása valamennyi katona hős emlékére.
2000. május utolsó vasárnapján – a Hősök napján – minden katona hős emlékére a Hősök temploma előtti területen emlékművet avattunk. Az év második felében széles körű kutatómunkát folytattunk annak érdekében, hogy összegyűjtsük az I. és II. világháborúban elesett katona és polgári személyek névsorát. 2001-ben több mint 1100 katona és polgári személy nevét vésettük fel a Hősök temploma belső falán elhelyezett márványtáblákra. Ezzel egy 1932-ben megfogalmazódott nemes szándék vált valóra. Az emléktáblák leleplezésére május 27-én a Hősök napja keretében került sor.
2001-ben a HM. Hadtörténeti Intézet és Múzeum Hadisírgondozó Iroda támogatásával a Hősök napján felavattuk Dunántúl egyetlen II. világháborús katonatemetőjét. A katonasírok, katona emlékhelyek gondozása mellett rendszeresen megemlékeztünk a doni katasztrófáról, az 1848-as forradalomról és szabadságharcról, a Hősök napjáról, az 1956-os forradalomról és a Halottak napjáról.
2008-ban van az I. világháború befejezésének 90-ik évfordulója. Magyarország számára az I. világháború a padovai fegyverszünet aláírásával – 1918. november 3. – ért véget.
A közalapítvány kuratóriuma kezdeményezi, hogy az országosan kiemelt rendezvény megtartására Kaposváron, a Hősök templomában kerüljön sor. A kaposvári Hősök temploma hazánk egyetlen olyan temploma, amely az I. világháborúban elesett hősök emlékére épült. A templom belső falán, a márványtáblákra napjainkra már több mint 1200 első és második világháborús, valamint 1956-os hős neve került felvésésre. A templom rendszeresen színhelye katonai megemlékezéseknek, koszorúzásoknak.
A város határában – Hősök temetője – található katonatemetőben 1378 db katonasír található. A mai politikai térkép szerint 16 ország hősei nyugszanak a temetőben. A zsidó temetőben 18 db első világháborús katonasír található. A sírkert felújítása az évfordulóra fejeződik be.
Meggyőződésünk, hogy Kaposvár méltó színhelye lehet egy országosan kiemelt rendezvénynek.
Kaposvár, 2008. augusztus 6.
Puskás Béla, a Mártírok és Hősök Közalapítvány kurátora
Dr. Magyar Kálmán, a Mártírok és Hősök Közalapítvány kuratórium elnöke
Galéria: Emlékezés a hősökre
Vissza az előző oldalra
(1869. 10. 02. - 1962. 03. 12.)
A régi városháza Kaposváron
Telefon +36 20/561 9987
Szerkesztőség Kaposvár, Kossuth L. u. 20.
Rendben Ez a weboldal sütiket (cookie) használ a lehető legjobb élmény nyújtásához. Információ